Diari Oficial de la Generalitat Valenciana


Sumari del DOGV 7560, del 30-06-2015 (2015/6116)

RESOLUCIÓ de 25 de juny de 2015, del secretari autonòmic d'Economia i Ocupació, per la qual es modifica el termini d'inici dels cursos previst en l'article 17.1 de l'Orde 42/2014, de 30 de desembre, de la Conselleria d'Economia, Indústria, Turisme i Ocupació, per la qual es determina el Programa de formació professional per a l'ocupació i es regulen i convoquen subvencions per a la realització d'accions formatives dirigides, prioritàriament, a persones desempleades, a càrrec de l'exercici pressupostari 2015.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7560

Data del DOGV
:   30-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/6116


Data del document
:   25-06-2015

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de juny de 2015, del secretari autonòmic d'Economia i Ocupació, per la qual es modifica el termini d'inici dels cursos previst en l'article 17.1 de l'Orde 42/2014, de 30 de desembre, de la Conselleria d'Economia, Indústria, Turisme i Ocupació, per la qual es determina el Programa de formació professional per a l'ocupació i es regulen i convoquen subvencions per a la realització d'accions formatives dirigides, prioritàriament, a persones desempleades, a càrrec de l'exercici pressupostari 2015. [2015/6116]  
En el Diari Oficial de la Comunitat Valenciana de 10 de febrer de 2015, es va publicar l'Orde 42/2014, de 30 de desembre, de la Conselleria d'Economia, Indústria, Turisme i Ocupació, per la qual es determina el Programa de formació professional per a l'ocupació i es regulen i convoquen subvencions per a la realització d'accions formatives dirigides, prioritàriament, a persones desempleades, a càrrec de l'exercici pressupostari 2015.  
L'article 17.1 de l'esmentada convocatòria, en el paràgraf segon, establix que les entitats hauran d'iniciar les accions formatives en el termini d'un mes des de la data de notificació de la resolució, llevat que per estar impartint formació les aules no es troben disponibles, i en este cas l'esmentat termini es comptarà a partir del moment en què finalitzen les referides accions formatives, data que haurà de ser comunicada al tècnic d'enllaç.  
Està prevista l'emissió d'un elevat nombre de resolucions al llarg del mes de juliol per això, en aplicació del termini establit, els inicis dels mencionats cursos o les actuacions preparatòries podrien coincidir amb el mes d'agost. Al tractar-se d'un mes d'especials característiques, en què a més s'amplien les oportunitats de trobar una ocupació, resulta indispensable modular excepcionalment l'aplicació del termini establit en l'article 17.1 de la convocatòria per a garantir l'exercici del dret individual a una formació de qualitat i la igualtat en l'accés dels treballadors a esta.  
Per tot això i fent ús de la facultat que em conferix la disposició final primera de l'Orde 42/2014, de 30 de desembre, de la Conselleria d'Economia, Indústria, Turisme i Ocupació per la qual es determina el Programa de formació professional per a l'ocupació i es regulen i convoquen subvencions per a la realització d'accions formatives dirigides prioritàriament a persones desempleades a càrrec de l'exercici pressupostari 2015, resolc:  
  
  
Primer  
Declarar inhàbil el mes d'agost als únics efectes del còmput del termini d'inici de les accions formatives previst en l'article 17.1 de l'Orde 42/2014, de 30 de desembre, de la Conselleria d'Economia, Indústria, Turisme i Ocupació per la qual es determina el Programa de formació professional per a l'ocupació i es regulen i convoquen subvencions per a la realització d'accions formatives dirigides prioritàriament a persones desempleades a càrrec de l'exercici pressupostari 2015.  
  
Segon  
En les resolucions notificades en el mes d'agost l'esmentat termini començarà a computar-se a partir del dia 1 de setembre.  
  
Tercer  
Esta resolució tindrà eficàcia des de la data de la seua publicació en el Diari Oficial de la Comunitat Valenciana.  
  
Contra esta resolució, que esgota la via administrativa, podrà interposar-se un recurs potestatiu de reposició en el termini d'un mes a partir de l'endemà de la notificació de la present resolució, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé en el termini de dos mesos recurs contenciós administratiu davant del jutjat contenciós administratiu de la corresponent província, de conformitat amb el que establix l'article 8, apartat número 3, així com en l'article 46, apartat 1, ambdós de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar qualsevol altre recurs que estime pertinent.  
  
València, 25 de juny de 2015.- El secretari autonòmic de Economia i Ocupació: Fernando Díaz Requena.